CELEX: 22014A1202(01)
Language: hu
Date: 2014-12-02 00:00:00
Title: Az áruk TIR-igazolvánnyal történő nemzetközi fuvarozására vonatkozó vámegyezmény (1975. évi TIR-egyezmény) módosítása

2.12.2014   
            
            
               HU
            
            
               Az Európai Unió Hivatalos Lapja
            
            
               L 346/1
            
         Az áruk TIR-igazolvánnyal történő nemzetközi fuvarozására vonatkozó vámegyezmény (1975. évi TIR-egyezmény) módosítása
   
      Az ENSZ C.N.661.2014.TREATIES – XI.A.16 letéteményesi értesítés alapján a TIR-egyezmény következő módosításai 2015. január 1-jén minden szerződő fél tekintetében hatályba lépnek:
   
   1. melléklet, 11. oldal, 5. pont
   A „24.03.10” HR-kód helyébe a „24.03.11” és „24.03.19” HR-kód lép (ECE/TRANS/WP.30/AC.2/113, 35. bekezdés)
   6. melléklet, a 0.8.3. értelmező rendelkezés 5. pontja
   A „24.03.10” HR-kód helyébe a „24.03.11” és „24.03.19” HR-kód lép (ECE/TRANS/WP.30/AC.2/113, 35. bekezdés)
   6. melléklet, új 0.38.2. értelmező rendelkezés
   A szöveg a következő új, a 38. cikk (2) bekezdéséhez fűzött értelmező rendelkezéssel egészül ki:
   
      „Értelmező rendelkezés a (2) bekezdéshez
      
                  0.38.2.
               
               
                  A jogi követelmény, miszerint a TIR Végrehajtó Testületet értesíteni kell arról, ha egy személyt ideiglenesen vagy tartósan kizárnak az egyezmény alkalmazásából, akkor minősül teljesítettnek, ha az értesítés a TIR titkársága által a TIR Végrehajtó Testület felügyelete mellett e célból kifejlesztett elektronikus alkalmazások megfelelő használata révén történik. (ECE/TRANS/WP.30/AC.2/115, 43. bekezdés)”
               
            
   6. melléklet, új 8.9.1. értelmező rendelkezés
   A 8. melléklet 9. cikkének (1) bekezdése új értelmező rendelkezéssel egészül ki:
   
      
                  „8.9.1.
               
               
                  A TIR Végrehajtó Testület tagjainak mind nemzeti, mind nemzetközi szintű szakértelemmel és tapasztalattal kell rendelkezniük a vámeljárások, különösen a TIR árutovábbítási eljárások terén. A Testület tagjait az egyezmény szerződő feleként fellépő kormányok vagy szervezetek jelölik ki. A tagok az egyes kormányok vagy szervezetek konkrét érdekei helyett az egyezmény szerződő feleinek érdekeit képviselik. (ECE/TRANS/WP.30/AC.2/117, 29. bekezdés)”
               
            
   6. melléklet, új 8.9.2. értelmező rendelkezés
   A 8. melléklet 9. cikkének (2) bekezdése új értelmező rendelkezéssel egészül ki:
   
      
                  „8.9.2.
               
               
                  Amennyiben a TIR Végrehajtó Testület tagja hivatali megbízatási idejének letöltését megelőzően lemond, az Intéző Bizottság helyettesítő tagot választhat. Ilyen esetben a megválasztott tag a hivatalt előzőleg betöltő személy hivatali idejének fennmaradó részére tölti be a pozíciót. Amennyiben a TIR Végrehajtó Testület tagja a lemondáson kívüli egyéb okból nem képes hivatali idejét letölteni, az ezzel kapcsolatos tájékoztatást az érintett tag felelős nemzeti hatóságának kell írásban eljuttatnia a TIR Végrehajtó Testületnek és a TIR titkárságának. Ilyen esetben az Intéző Bizottság helyettesítő tagot választhat a hivatali idő fennmaradó részére. (ECE/TRANS/WP.30/AC.2/117, 29. bekezdés)”
               
            
   6. melléklet, új 9.II.4. értelmező rendelkezés
   A szöveg a következő új, a 9. melléklet II. része (4) bekezdéséhez fűzött értelmező rendelkezéssel egészül ki:
   
      „Értelmező rendelkezés a (4) bekezdéshez
      
                  9.II.4.
               
               
                  Az adatok benyújtásának (4) bekezdés szerinti jogi követelményei akkor minősülnek teljesítettnek, ha az adatokat a TIR titkársága által a TIR Végrehajtó Testület felügyelete mellett e célból kifejlesztett elektronikus alkalmazások megfelelő használata révén juttatják el. (ECE/TRANS/WP.30/AC.2/113, 30. bekezdés)”
               
            
   6. melléklet, új 9.II.5. értelmező rendelkezés
   A szöveg a következő új, a 9. melléklet II. része (5) bekezdéséhez fűzött értelmező rendelkezéssel egészül ki:
   
      „Értelmező rendelkezés az (5) bekezdéshez
      
                  9.II.5.
               
               
                  A 9.II.4. értelmező rendelkezés értelemszerűen alkalmazandó az (5) bekezdésre. (ECE/TRANS/WP.30/AC.2/113, 30. bekezdés)”
               
            
   9. melléklet, I. rész, a (3) bekezdés vi. pontja
   A meglévő szövegrész helyébe a következő szöveg lép:
   
      
                  „vi.
               
               
                  a TIR Végrehajtó Testület számára évente, március 1-jét megelőzően megadja az általa kiadott TIR-igazolványok érvényes árait;”